《晓起用麟孙韵》
元代·刘诜

七月今年凉气高，墙东古木夜萧骚。孤城残月角初动，野屋秋萧鸡乱号。

万事惟馀双短鬓，百龄须用几绨袍。故人莫荐扬雄赋，衰老难胜执戟劳。

作者简介：（1268—1350）吉安庐陵人，字桂翁，号桂隐。性颖悟，幼失父。年十二，能文章。成年后以师道自居，教学有法。江南行御史台屡以遗逸荐，皆不报。为文根柢《六经》，躏跞诸子百家，融液今古，四方求文者日至于门。卒私谥文敏。有《桂隐集》。